Pɛl 6
Luek kɛ kui̱c ŋɔaani
1
Gatdä mi ci rɔ jak kä gääŋ
gua̱n thieekädu,
kä gaŋi ram mi juɔ̱r,
2
kä bi pɛn kä min ci lat
ba ji̱ käp ɛ ruacdu min ci lat.
3
Kɛ kui̱c ɛmɔ gatdä lätni nɛmɛ
kɛ ɣöö bi rɔ kän,
kɛ ɣöö ci pɛn tetdä gua̱n
thieekädu,
wër kä jɛ kɛ pɛ̈th,
läŋɛ kɛ ɣöö bɛ ji̱ lony.
4
Kä /cu rɔ nho̱k ni̱en,
kä /cu waŋdu duar.
5
Kän rɔ ce̱tkɛ min la
bar kɛ̈w rɔ kä ram mi kääk,
kɛnɛ dit mi bar rɔ
kɛ ram mi kääk.
6
Kä ji̱n lö duaal
wër kä ŋiɛc,
kä guic duɔ̱p tin tëk kɛ kɛ.
7
Kä thilɛ kɛ bo̱o̱th,
kiɛ rueec kiɛ kuäär,
8
la kɛn mi̱ethdiɛn a rialikä
nikɛ mäy,
kä dol kɛn ɛ nikɛ gua̱a̱th ŋër.
9
Ɛ bi ku te catdä amäni nɛy
lö duaal?
Bi rɔ jiɛc i̱ nɛy ni̱n?
10
Kä cuɛ wee i̱, “A yuɔ̱thä
ti tɔt kɛ ni̱en,
a muɔɔrä waŋdä ɛ määth
a lɔ̱a̱ŋä catdä kä mi tɔt.”
11
Kä min tëë ni̱n bi can ben,
kä jɛ ce̱tnikɛ kueel
mi tekɛ mac.
12
La ram mi thil luɔt
kä gua̱n dueeri,
a jäl latdɛ ka̱a̱cni.
13
La duänyɛ kɛ waŋdɛ,
kä lätdɛ nyuuthni,
kɛ cio̱o̱kdɛ, kä ruacɛ
kɛ yiɛtkɛ.
14
Kä cääpɛ ti jiäk kɛ
mɛ̈ɛ̈t lɔaac,
kä latdɛ nyin däkä
ni ciaŋ.
15
Kɛ kui̱c ɛmɔ bi da̱k ɛ penikä
a /kui̱cɛ jɛ.
Bɛ da̱k kɛ gua̱a̱th mi tɔt
mi cɛ rɔ bi nyɔk kɛ jiëc.
16
Tëë kɛ ŋɔak da̱ŋ bäkɛl ti
lo̱k Kuoth Nhial kɛ,
kɛ bärɔw ti jiäk kɛ jɛ.
17
Wäŋ liakä, kɛ lɛp kacä,
kɛ tet ti na̱kɛ ram
mi kui̱c ŋu,
18
kɛ lɔc mi cäp ti jiäk,
kɛ ciök ti pɛ̈th kɛ lätni
kä mi jiääk,
19
kɛ neen mi lat ni ka̱a̱cni,
kɛ ram mi lat nyin däkä
kamni nɛɛni ti la mäth.
Luek kɛ kui̱ dhöm
20
Gatdä tit ruaacni guur,
kä /cu ŋi̱i̱c muɔɔr päl ruëëc.
21
Käpkɛ kɛ lɔcdu ni ciaŋ,
kä yiɛnikɛ ŋuääkdu.
22
Mi jäli ba ji̱ bo̱th,
kä mi ti̱i̱ ni̱n ba ji̱ gaŋ.
Kä mi ti̱i̱ jinä bikɛ
ruac kɛ ji̱.
23
Kɛn luëëk ti̱ti̱ ɛ lɛmbär,
kä ŋi̱i̱c ɛ buay.
Kä ruaacni luthä ti̱ti̱
kɛ dup teekä.
24
Ba ji̱ gaŋ kä ciek mi dho̱o̱m,
kɛnɛ lɛpdɛ mi puɔth puɔth
mi nääk.
25
Kä /cu gɔɔydɛ bi nhɔk
kɛ lɔcdu,
kä a ji̱ /cɛ bi naŋ
kɛ waŋdɛ.
26
Kɛ ɣöö riär dëë kɔk
kɛ mi̱eth,
kä ler kakɛ ni tëk ran.
27
Ɛ dee raan mac ku rɔm
kɛ bapdɛ,
kä bi bieynikɛ kään
a /cikɛ waŋ?
28
Kiɛ dee raan ja̱l rɛy
miim ti leth,
kä /ci ciökɛ bi waaŋ?
29
Ɛnɔ ce̱tdɛ nikɛ tɔ̱ɔ̱c ran kɛ
ciek wutdä mi dɔ̱ŋ.
/Ci raan ɛ dee guëër kä bɛ
wä a thil mi ca lät kä jɛ.
30
/Ci naath ruac kɛ kueel,
mi cɛ mi̱eth kual kɛ ɣöö
näk buɔthɛ.
31
Kä mi ca jɛ käp,
bɛ jɛ col ni kä bärɔw.
Kä bɛ nyin dhɔaarɛ
diaal thöp.
32
Kä ram ɔ bi dhɔmɔ
thilɛ jɛ ca̱r,
kä ram ɔ bi jɛ la̱t ɔ
cɛ rɔ däk.
33
Bɛ buɔ̱ɔ̱t kɛnɛ thil
luthä jek,
kä /ca jiääkdɛ bi woc.
34
Kɛ ɣöö tiɛɛl la cɔw ciëk
a jak kä ŋɛ̈ɛ̈ny ɛlɔ̱ŋ,
kä la thilɛ jɛ päl ikä
mi coolɛ duɔ̱ɔ̱r.
35
Kä /cɛ cut dee met nhɔk.
Kä /cɛ kök dee met ka̱n,
a cäŋ di̱tdɛ ce̱tkɛ ŋu bä.
